THE IVY LEAGUE 8 มหาวิทยาลัยที่มีเงินเท่ากับ 1 ประเทศ
มูลค่าเงิน 4.2 ล้านล้านบาท.. เรากำลังพูดถึงเงินกองทุนของ 8 มหาวิทยาลัยเอกชน ไม่ใช่ GDP ของประเทศใดประเทศหนึ่งแต่อย่างใด  กองทุนเหล่านี้ถูกตั้งขึ้นมา เพื่อใช้ในการบริหารมหาวิทยาลัย สนับสนุนงานวิจัย และใช้เป็นแหล่งเงินทุนให้กับนักศึกษาในการเข้าเรียน  โดยย้อนกลับไปในปี ค.ศ. 1954 กลุ่มมหาวิทยาลัย 8 แห่ง ได้รวมตัวกันภายใต้ชื่อ Ivy League  ซึ่งจุดประสงค์หลัก คือ การรวมตัวกันเพื่อจัดแข่งกีฬาร่วมกัน  โดยทุกมหาวิทยาลัยจะตั้งอยู่ในโซน ภาคตะวันออกเฉียงเหนือของสหรัฐอเมริกา  แล้ว 8 มหาวิทยาลัยนี้มีอะไรบ้าง และ กองทุนใหญ่ขนาดไหน?
2 ส.ค. 2562

THE IVY LEAGUE 8 มหาวิทยาลัยที่มีเงินเท่ากับ 1 ประเทศ / โดย ลงทุนแมน
มูลค่าเงิน 4.2 ล้านล้านบาท..
เรากำลังพูดถึงเงินกองทุนของ 8 มหาวิทยาลัยเอกชน
ไม่ใช่ GDP ของประเทศใดประเทศหนึ่งแต่อย่างใด
กองทุนเหล่านี้ถูกตั้งขึ้นมา เพื่อใช้ในการบริหารมหาวิทยาลัย สนับสนุนงานวิจัย และใช้เป็นแหล่งเงินทุนให้กับนักศึกษาในการเข้าเรียน
โดยย้อนกลับไปในปี ค.ศ. 1954 กลุ่มมหาวิทยาลัย 8 แห่ง ได้รวมตัวกันภายใต้ชื่อ Ivy League
ซึ่งจุดประสงค์หลัก คือ การรวมตัวกันเพื่อจัดแข่งกีฬาร่วมกัน
โดยทุกมหาวิทยาลัยจะตั้งอยู่ในโซน ภาคตะวันออกเฉียงเหนือของสหรัฐอเมริกา
แล้ว 8 มหาวิทยาลัยนี้มีอะไรบ้าง และ กองทุนใหญ่ขนาดไหน?
1. Harvard
มีมูลค่ากองทุน 1.3 ล้านล้านบาท
2. Yale
มีมูลค่ากองทุน 9.1 แสนล้านบาท
3. Princeton
มีมูลค่ากองทุน 8.0 แสนล้านบาท
4. Pennsylvania
มีมูลค่ากองทุน 4.2 แสนล้านบาท
5. Columbia
มีมูลค่ากองทุน 3.4 แสนล้านบาท
6. Cornell
มีมูลค่ากองทุน 2.2 แสนล้านบาท
7. Dartmouth
มีมูลค่ากองทุน 1.7 แสนล้านบาท
8. Brown
มีมูลค่ากองทุน 1.1 แสนล้านบาท
โดยมหาวิทยาลัยเหล่านี้จะมีรายได้หลักจากเงินบริจาคจากศิษย์เก่า ค่าเล่าเรียนจากนักเรียน และ ผลตอบแทนจากการนำเงินไปลงทุนในตราสารหนี้ ตราสารทุน และสินทรัพย์อื่นๆ ซึ่งรวมถึง Venture Capital และ Private Equity อีกด้วย
แล้วผลตอบแทนจากการลงทุนในปี 2560 ใครทำได้ดีสุด?
จากรายงานประจำปีของแต่ละมหาวิทยาลัย
Princeton สามารถสร้างผลตอบแทนได้ถึง 14.2% ซึ่งมากที่สุดใน 8 กลุ่มมหาวิทยาลัย
ในขณะที่ Yale, Pennsylvania, Dartmouth, Brown สามารถทำได้ที่ 12.0%-13.2%
Harvard และ Cornell มีผลตอบแทนประมาณ 10.0%
ส่วน Columbia อยู่ในอันดับสุดท้าย ที่ 9.0%
โดยในแต่ละมหาวิทยาลัยจะมีวิธีการในการแบ่งสัดส่วนในการลงทุนที่ต่างกันไป
แต่สิ่งที่ทุกมหาวิทยาลัยมีเหมือนกัน คือ
การลงทุนใน Venture Capital และ Private Equity ซึ่งสามารถสร้างผลตอบแทนได้โดดเด่นกว่าประเภทอื่นมาก
แล้วศิษย์เก่าที่มีชื่อเสียงของมหาวิทยาลัยใน Ivy League มีใครบ้าง?
Barack Obama
ประธานาธิบดีสหรัฐอเมริกาคนที่ 44 จบจาก Harvard
Bill Clinton
ประธานาธิบดีสหรัฐอเมริกาคนที่ 42 จบจาก Yale
Jeff Bezos
ผู้ก่อตั้ง Amazon และบุคคลรวยที่สุดของโลกในปัจจุบัน จบจาก Princeton
Elon Musk
CEO ของ Tesla จบจาก Pennsylvania
Warren Buffett
นักลงทุนชื่อดังของโลก จบจาก Columbia
หรือแม้แต่
Emma Watson นักแสดงในเรื่อง Harry Potter จบจาก Brown
เราจะเห็นได้ว่ามหาวิทยาลัยใน Ivy League ได้สร้างศิษย์เก่าที่มีส่วนสำคัญต่อโลกของเราไว้ในหลายด้าน
ปิดท้ายด้วยข้อมูลที่น่าสนใจ
ถ้าเราคิดว่ามหาวิทยาลัยมีรายได้จากค่าเล่าเรียนเป็นหลัก เราอาจคิดผิด
ตัวอย่างเช่นในปี 2560 Harvard มีรายได้จาก ค่าเล่าเรียน คิดเป็น 22% ของรายได้ทั้งหมด
ในขณะที่รายได้หลักจะมาจากเงินบริจาค ซึ่งมากถึง 44% ของรายได้ทั้งหมด..
----------------------
Blockdit แอปที่เป็นเหมือน คลังความรู้ขนาดใหญ่ อ่านฟรี 
โหลดเลย 
----------------------
References
-Princeton Report of the Treasurer 2017–18 
-Harvard University Financial Overview
-
-
-
-